دوغو افریقا بلوکونون حکومتلر آراسی اینکیشاف تشکیلاتی (IGAD) اوچ دؤولت باشچی‌سینی آرابولوجولوک ائتمک اوچون سودانا گؤندره‌جک.
سودان گوندمی ایله بیر آرایا گلن دوغو افریقا بلوکونون حکومتلر آراسی اینکیشاف تشکیلاتینا عضو اؤلکه‌لر، کنیا، گونئی سودان و جیبوتی لیدرلرینی اردو ایله چئویک رئاکسیا قوه‌لری (HDK) آراسینداکی قارشیدورما‌لارا سون قویماق سعی‌لری اوچون یاخین زاماندا پایتاخت خارطوما گؤندرمه‌یه قرار وئریب.
نوماینده هئیتی‌نین نه واخت یولا دوشه‌جگی معلوم اولماسا دا، پایتاختدا قارشیدورما‌لار هله ده داوام ائدیر.
افریقا بیرلیگی کمیسیونونون صدری موسی فکی محمد  ده سودانا گئدجگینی آچیقلاییب.
خاطیرلاداق کی، آوریلین 15-ده سحر ساعات‌لاریندا سودانین پایتاختی خارطوم و موختلیف شهرلرده سودان اردوسو ایله چئویک رئاکسیا قوه لری آراسیندا سلاحلی توققوشما‌لار باش وئریب.
داوام ائدن سلاح‌لی توققوشما‌لار نتیجه‌سینده اؤلن‌لرین سایی‌نین ایسه 100-ا چاتدیغی بیلدیریلیب.
